*Všetkým známym záujemcom*

V Banskej Bystrici, dňa 22.07.2020

Vec

**Vysvetlenie č. 1 Výzvy na predkladanie ponúk za účelom výberu zmluvného partnera: *„Grafika a tlač“***

Verejný obstarávateľ **Slovenská agentúra životného prostredia, Tajovského 28, 975 90 Banská Bystrica** (ďalej len „Verejný obstarávateľ“) vyhlásil v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov, v platnom znení (ďalej len „Zákon“) výzvou na predkladanie ponúk za účelom výberu zmluvného partnera dňa 17.07.2020 zákazku s názvom „Grafika a tlač“.

Dňa 20.07.2020 a 21.07.2020 nám boli doručené žiadosti o vysvetlenie špecifikácie zákazky od dvoch záujemcov. Týmto Vám v tomto dokumente poskytujeme nižšie uvedené vysvetlenia.

**Otázka č. 1:
Je potrebné iba pri tomto
„2.Grafika a tlač publikácie – Správa o stave životného prostredia SR v roku 2019“
dodať fotografie podľa špecifikácie. Pri všetkých ostatných publikáciách budú dodané texty a fotografie. Správne?**

Odpoveď na otázku č. 1:
Verejný obstarávateľ dodá podklady na tlač pri položkách č. 1, 5, 8, 9, 12, 14.
Pri položke č. 2 dodá verejný obstarávateľ požiadavky a podklady na grafické spracovanie brožúry, pričom zhotoviteľ zabezpečí aj dodanie fotografií pre grafické spracovanie.
Pri ostatných položkách, t.j. pri položkách č. 3, 4, 6, 7, 10, 11, 13, 15, 16, 17, 18, dodá verejný obstarávateľ požiadavky a podklady (texty, fotografie, ...) na grafické spracovanie zhotoviteľovi.

**Otázka č. 2:
Je to podlimitná zákazky teda nemusíme byť zapísaný v oprávnených uchádzačoch?**

Odpoveď na otázku č. 2:
Na základe zistenej predpokladanej hodnoty zákazky, zvolil verejný obstarávateľ postup v súlade s ust. § 117 zákona č. 343/2015 Z.z. o verejnom obstarávaní pre zákazku s nízkou hodnotou, nie pre podlimitnú zákazku.
Podmienky účasti uchádzačov sú podrobne uvedené v bode 7 Výzvy na predloženie ponuky.

**Otázka č. 3:
V opise predmetu zákazky, Príloha č.1 – výzvy, je požadované grafické spracovanie iba pri niektorých položkách. Pri položkách 1,5,9,12,14, je uvedená iba tlač. Znamená to, že pre tieto položky tlačové podklady dodá objednávateľ? Zhotoviteľ pri nich nebude realizovať grafické spracovanie, jazykové korektúry, fotografie, predtlačovú úpravu a pod.?**

Odpoveď na otázku č. 3:
Pri položkách č. 1, 5, 8, 9, 12, 14 dodá podklady pre tlač verejný obstarávateľ. Zhotoviteľ pri týchto položkách nebude realizovať grafické spracovanie, jazykové korektúry, fotografie. V prípade potreby zabezpečí predtlačovú úpravu.

**Otázka č. 4:
V opise predmetu zákazky, Príloha č.1 – výzvy, v položke č. 9 je požadovaná „Dotlač príručky Tajomstvá hávede v slovenskom a maďarskom jazyku a tlač príručky Tajomstvá hávede v anglickom jazyku“. Znamená to, že dodávateľ bude realizovať iba tlač a objednávateľ dodá tlačové podklady pre všetky jazykové mutácie?**

Odpoveď na otázku č. 4:
Áno, pri položke č. 9 bude zhotoviteľ realizovať iba tlač (v prípade potreby predtlačovú úpravu). Podklady pre tlač všetkých jazykových mutácií dodá verejný obstarávateľ.

**Zároveň Vás informujeme, že v návrhu Zmluvy o dielo došlo k zmene a doplneniu v čl. V, ods. 5 a ods. 6.**

Prosím, zoberte na vedomie príslušné vysvetlenie č. 1 Výzvy na predkladanie ponúk za účelom výberu zmluvného partnera.